section_heading: Pozadina
paragraph_text: David Bowie vratio se u studio pet dana nakon što je zaključio turneju za svoj prethodni uradak, 1. Outside (iz 1995.). Tjedan dana nakon objave Earthlinga Bowie je u intervjuu izjavio: "Mislio sam da bi bilo odlično kad bismo napravili fotografiju, gotovo zvukovnu fotografiju koja bi prikazala kakvi smo bili u to vrijeme. Stoga smo Reeves [Gabrels] i ja počeli raditi na pjesmama odmah nakon što smo završili turneju". Bowie je usporedio taj uradak sa svojim albumom Scary Monsters (And Super Creeps) iz 1980. izjavivši: "Mislim da su Scary Monstersa i taj album povezani. Zasigurno postoji jednako intenzivna agresivnost"."David Bowie: The FI Interview" by J.D. Considine, Fi magazine, listopad 1997., str. 36-41 Bowie je opisao uradak kao pokušaj "stvaranja vrlo dinamičnih i agresivnih pjesama".